### 5.     Drøftelse af fokus og indhold i en Natur- og miljøpolitik

**Åbent**

Sagsnr.: 326-2019-31179       J.nr.: 09.00.00           Dokumentnr.:
326-2019-287796

**Sagstype**

Drøftelse.

**Resume og sagens baggrund**

Kommunalbestyrelsen besluttede på mødet den 29. august 2018,
at der skal udarbejdes en ny Natur- og Miljøpolitik, idet den gamle er udløbet.

**Indstillinger**

Chefen for Plan, Byg og Miljø indstiller, at udvalget
drøfter fokus og indhold i en kommende politik.

**Behandling**

Teknik- og Miljøudvalget.

**Sagsfremstilling**

Den hidtidige Natur- og Miljøpolitik blev udarbejdet i 2008
og er senere hen indarbejdet i kommuneplanen. Som navnet siger, er der tale om
en politik på både natur- og miljøområdet. Politikken er opbygget med vision,
mål og 8 politikområder:

·
Beskyttelse af naturværdierne

·
Fremsynet miljøbeskyttelse

·
Naturligt vandmiljø

·
Aktiv klimapolitik

·
Friluftsliv, sundhed og livskvalitet

·
Bæredygtig erhvervsudvikling

·
Kalundborg Kommune som bæredygtig virksomhed

·
Dialog og samarbejde

Som det fremgår, er der tale om såvel faglige områder som
processuelle områder. Sidstnævnte er i dag omfattet af Udviklingsstrategi,
Fælles Retning og Styrings- og Ledelsesgrundlag. Det anbefales på den baggrund,
at der ikke i en ny politik udarbejdes særskilte mål og politikområder for
disse områder. Eksempelvis giver det ikke mening at have særskilte og lokale
mål for dialog og samarbejde.

Grundlæggende er det faglige indhold arbejdet med
naturområdet og arbejdet med miljøområdet. Sidstnævnte omfatter særligt
virksomheder og landbrug, jordforurening, spildevand og grundvand. Der er tale
om velregulerede områder med forholdsvist præcise krav, hvor en politik for
områderne primært vil være relevant, hvis Kommunalbestyrelsen har ønske om, og
mulighed for at opprioritere området (der er grænser for hvor langt kommunen
kan gå i sin myndighedsudøvelse). Generelt fungerer de nævnte områder
tilfredsstillende og indenfor lovkravene. Et særligt område er grundvand, hvor
Teknik- og Miljøudvalget særskilt er ved at oparbejde fokus og strategi for
dette arbejde, særligt i relation til grundvandsbeskyttelsen og den nye aftale
om sprøjtefrie zoner i BNBO’erne.

Naturområdet omfatter især myndighedsarbejdet indenfor
naturbeskyttelsen (§3 områderne) og naturplejen. Formålet jf. lovgivningen er
dels at fastholde den eksisterende natur og dels at få mere og bedre natur. Den
lovgivningsmæssige ramme er på nogle punkter mere uklar i forhold til
ambitionsniveauet.

Udover de nævnte områder, er der en række områder og
opgaver, som ligger i et spændingsfelt af natur, miljø og drift. Som eksempel
kan nævnes vandløbene, senest aktualiseret af arbejdet i [adresse]. Andre
eksempler er omlæggelse af drift fra f.eks. plænegræs til eng og anden natur,
eksempelvis i samarbejdet mellem DN og vejdriften med faunapletter. Disse
områder rummer et potentiale for samarbejder og samskabelse med lokale kræfter
og de rummer potentiale for at kunne opfylde flere målsætninger, eksempelvis
Kildeskoven, der både er naturbevarelse- og Anne Søndergaard, formidling af
kulturhistorie og værdiskabelse i forhold til de rekreative muligheder for
skovens brugere.

Det anbefales, at udvalget i sine drøftelser forholder sig
til temaerne, mål for området og spændet mellem handlingsplaner og visioner.

**Økonomiske konsekvenser**

Ingen.